CELEX: 62018CA0573
Language: el
Date: 2019-10-09 00:00:00
Title: Συνεκδικασθείσες υποθέσεις C-573/18 και C-574/18: Απόφαση του Δικαστηρίου (δέκατο τμήμα) της 9ης Οκτωβρίου 2019 [αίτηση του Bundesfinanzhof (Γερμανία) για την έκδοση προδικαστικής αποφάσεως] – C GmbH & Co. KG (C-573/18), C-eG (C-574/18) κατά Finanzamt Z (Προδικαστική παραπομπή – Έκτη οδηγία 77/388/ΕΟΚ – Άρθρο 11, A, παράγραφος 1, στοιχείο α' – Βάση επιβολής του φόρου – Επιδότηση άμεσα συνδεόμενη με την τιμή – Κανονισμός (ΕΚ) 2200/96 – Άρθρο 11, παράγραφος 1, και άρθρο 15 – Οργάνωση παραγωγών γεωργικών προϊόντων που έχει συστήσει επιχειρησιακό ταμείο – Παραδόσεις πραγματοποιούμενες από την οργάνωση παραγωγών στα μέλη της έναντι πληρωμών που δεν καλύπτουν το σύνολο της τιμής αγοράς – Συμπληρωματική χρηματοδότηση καταβαλλόμενη από το επιχειρησιακό ταμείο)

16.12.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 423/16
            
         
      Απόφαση του Δικαστηρίου (δέκατο τμήμα) της 9ης Οκτωβρίου 2019 [αίτηση του Bundesfinanzhof (Γερμανία) για την έκδοση προδικαστικής αποφάσεως] – C GmbH & Co. KG (C-573/18), C-eG (C-574/18) κατά Finanzamt Z
      (Συνεκδικασθείσες υποθέσεις C-573/18 και C-574/18) (1)
      
      (Προδικαστική παραπομπή - Έκτη οδηγία 77/388/ΕΟΚ - Άρθρο 11, A, παράγραφος 1, στοιχείο α' - Βάση επιβολής του φόρου - Επιδότηση άμεσα συνδεόμενη με την τιμή - Κανονισμός (ΕΚ) 2200/96 - Άρθρο 11, παράγραφος 1, και άρθρο 15 - Οργάνωση παραγωγών γεωργικών προϊόντων που έχει συστήσει επιχειρησιακό ταμείο - Παραδόσεις πραγματοποιούμενες από την οργάνωση παραγωγών στα μέλη της έναντι πληρωμών που δεν καλύπτουν το σύνολο της τιμής αγοράς - Συμπληρωματική χρηματοδότηση καταβαλλόμενη από το επιχειρησιακό ταμείο)
      (2019/C 423/19)
      Γλώσσα διαδικασίας: η γερμανική
      
         Αιτούν δικαστήριο
      
      Bundesfinanzhof
      
         Διάδικοι στην υπόθεση της κύριας δίκης
      
      C GmbH & Co. KG (C-573/18), C-eG (C-574/18)
      
         κατά
      
      Finanzamt Z
      
         Διατακτικό
      
      Το άρθρο 11, A, παράγραφος 1, στοιχείο α', της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών – Κοινό σύστημα φόρου προστιθεμένης αξίας: ομοιόμορφη φορολογική βάση, έχει την έννοια ότι, υπό περιστάσεις όπως αυτές των κυρίων δικών, υπό τις οποίες μια «οργάνωση παραγωγών», κατά την έννοια του άρθρου 11 του κανονισμού (ΕΚ) 2200/96 του Συμβουλίου, της 28ης Οκτωβρίου 1996, για την κοινή οργάνωση των αγορών στον τομέα των οπωροκηπευτικών, αγοράζει προηγουμένως αγαθά από προμηθευτές, παραδίδει τα εν λόγω αγαθά στα μέλη της και λαμβάνει από αυτά πληρωμή η οποία δεν καλύπτει την τιμή αγοράς, το ποσό το οποίο καταβάλλει επιχειρησιακό ταμείο, όπως αυτό προβλέπεται στο άρθρο 15 του κανονισμού αυτού, στην εν λόγω οργάνωση παραγωγών για την παράδοση των οικείων αγαθών στους παραγωγούς εντάσσεται στην αντιπαροχή για την παράδοση αυτή και πρέπει να θεωρείται ως επιδότηση άμεσα συνδεόμενη με την τιμή της ως άνω πράξεως, καταβαλλόμενη από τρίτο πρόσωπο.
      
         (1)  ΕΕ C 427 της 26.11.2018.